8. klase

Tēma: Tava nākotne, tava pasaule

2. nodarbība - Kas tevi dzīvē sagaida?

**Nodarbības atsegums**

**Nodarbībā sasniedzamie rezultāti**

***Skolēnam veidojas izpratne par to,***

* kā tikumi palīdz katrā dzīves posmā;
* kādā dzīves posmā skolēni atrodas un kādu viņi vēlētos redzēt savu dzīvi nākotnē;
* ka dzīvē ir pacēlumi un kritumi un ka dzīves ceļš parasti ir līkumains;
* kādas ir viņu dzīves prioritātes un kāpēc viņi izvēlējās tieši šādas prioritātes;
* kā viņu stiprās puses, intereses, prasmes un pozitīvās īpašības mainās un kā tās saistītas ar nākotnes karjeras iespējām un nodarbinātību.

***Skolēnam pilnveidojas morālais ieradums***

* reaģēt adekvāti uz negaidītiem dzīves notikumiem;
* novērtēt savas stiprās puses un jomas, kuras jāattīsta, un izmantot šo informāciju, izvirzot mērķus;
* izmantot dzīves notikumus, lai veidotu savu nākotnes personību.

**Atslēgvārdi:** “laba dzīve”, darba tikumi, dvēseles tikumi, tiekšanās, prioritāšu noteikšana.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Ģimene, laulība, darbs, cilvēka cieņa | Cilvēks, brīvība, atbildība |
| Tikumi | Atbildība, mērenība, savaldība, godīgums, drosme, gudrība | Zinātkāre, pašiedziļināšanās |

**Mācību materiāli:**

* *PowerPoint* prezentācija “Kas tevi dzīvē sagaida?”.
* “Dzīves ritenis” (1. materiāls 1. un 2. lpp.), “Nākotnes karte” (1. materiāls 3. lpp.).
* “Raimonds Pauls – dzīves kāpumi un kritumi” (2. materiāls).
* Skolotājs – bezmaksas aplikācija *ClassPoint* savā datorā (sk. lietošanas instrukcijas [šeit](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf))
* Skolēni – Telefons vai dators ar interneta pieslēgumu

**Atslēgas jautājumi:**

1. Kā tikumi tev palīdzēs katrā dzīves posmā?
2. Kāpēc esi atzīmējis šos tikumus kā būtiskus?
3. Kā tu sasniegsi vēlamo rezultātu katrā dzīves posmā?
4. Kā tu reaģēsi uz negaidītiem dzīves notikumiem?
5. Kā tu varētu izmantot dzīves notikumus, lai veidotu savu nākotnes personību?

Mācību aktivitātes

Tehniskā sagatavošana: Nodarbībā tiek izmantota aplikācija *ClassPoint* (sk. [*ClassPoint* lietošanas instrukcijas](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)). Nodarbības sākumā skolotājs ielogojas savā *ClassPoint* kontā (cilnes *Inknoe ClassPoint* kreisajā pusē), tad palaiž prezentāciju uz lielo ekrānu. Prezentācijas augšējā labajā stūrī parādās nodarbības kods (*class code*).

[1. slaids] Skolotājs iepazīstina skolēnus ar nodarbības tēmu un aicina viņus pieslēgties vietnē <https://classpoint.app/>, izmantojot nodarbības kodu (*class code*) vai skenējot QR kodu, kas parādās, uzklikšķinot uz nodarbības koda. Kad skolēni pieslēgušies, skolotājs uzsāc nodarbību.

Ierosme (ieteicamais laiks 8 min.)

Šajā nodarbībā izmantosim jēdzienus – “laba dzīve”, “darba tikumi”, “dvēseles tikumi” –, aplūkojot skolēnu dzīvesstāstu līdz šim un nākotnē. Palīdziet skolēniem atcerēties, ko viņi secinājuši 1. nodarbībā! Skolēniem būs jāizmanto refleksija, lai šajā nodarbībā palīdzētu veidot savu nākotnes personību.

**[2. slaids]** Skolotājs atgādina skolēniem 1. nodarbības galveno tēmu, uzsākot diskusiju. Skolēniem ir jāpieraksta sava atbilde uz jautājumu “Ko nozīme dzīvot “labu dzīvi”, izmantojot digitālo rīku no prezentācijas *(Short Answer).*

Skolotājs palaiž *Short Answer* funkciju, uzklikšķinot uz prezentācijas pogu. Skolēni telefonā (aplikācijas baltajā rūtiņā) uzraksta savas atbildes (īsus teikumus) un sniedz tās (uzspiežot uz zilas pogas “*Submit*”)*.* Skolēni var iesniegt tikai vienu atbildi. (*Piezīme - skolotājs var regulēt iesniegšanas laiku. Sk. detalizēti* [*ClassPoint lietošanas instrukcijās*](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)).

Kad skolēni pabeidza sniegt atbildes, skolotājs dalās ar aptaujas rezultātiem, kas parādās ekrānā kā atsevišķas līmlapiņas, un kopīgi ar skolēniem pārrunā tās. (*Piezīme: izmantojot pogu ‘Insert results as a slide’ augšējā labajā stūrī, skolēni varēs redzēt arī jauno slaidu savā telefonā. Šajā gadījumā slaidu numerācija atšķirsies no šajā stundas plānā norādītās numerācijas!*).

**[3. slaids]** Skolotājs mudina turpināt diskusiju, aicinot skolēnus atbildēt arī uz šādiem jautājumiem:

* Kuru tikumu dēļ skolēni vēlētos, lai viņus atceras (darba tikumi vai dvēseles tikumi)?
* Kuri tikumi ir skolēniem vissvarīgākie (VIA aptauja)?

 Pārrunājiet pāros ar klasesbiedru un dalieties ar savām idejām klasē!

1. aktivitāte. Dzīves ritējums (ieteicamais laiks 10 min.)

 **[4. slaids]** Aktivitātes mērķis ir noteikt, kādā dzīves punktā skolēni atrodas šobrīd un kas viņiem ir būtisks. 1. ritenī (*1. materiāls, 1. lpp. - Dzīves ritenis*) skolēni pierasta dažādus savas dzīves elementus (piemēram, ģimene, draugi, skola, darbs, atpūta) un sadala riteni tik daudz segmentos, cik vēlas, ierakstot visus konstatētos elementus.

Pēc tam skolēni iekrāso attiecīgā sektora segmentus atbilstoši tam, cik šī dzīves sastāvdaļa viņiem ir svarīga – jo svarīgāka, jo vairāk segmentus tā aptvers. (daži var tikt vērtēti vienlīdzīgi). Skolēni pārrunā 1. ritenī ietverto informāciju pāros ar klasesbiedru.

Skolotājas pajautā: “Kāpēc izvēlētas tieši šādas prioritātes? Vai starp jūsu riteņiem ir daudz atšķirību? Kāpēc tas tā varētu būt?”

***Papildu uzdevums, ko var izmantot atkarībā no skolēnu spējām un atvēlētā laika:***

**[5. slaids] Skolotājs aicina skolēnus domāt par** tikumiem, kas viņiem patlaban piemīt, vai kuri ir būtiski: “Kādus tikumus tu vari nosaukt?”. Lai atcerētos tikumus, skolotājs aicina skolēnu skolēni atsauc atmiņā VIA aptauju un izmantot digitālo rīku ‘*Word Cloud*’.

Skolotājs palaiž *Word Cloud* funkciju, uzklikšķinot uz prezentācijas pogu. Skolēni telefonā (aplikācijas baltajā rūtiņā) uzraksta savas atbildes (tikumus) un sniedz tās (uzspiežot uz zilas pogas “*Add*”)*.* Skolēni var iesniegt vairākās atbildes. (*Piezīme - skolotājs var regulēt iesniegšanas laiku un atbilžu redzamību. Sk. detalizēti* [*ClassPoint lietošanas instrukcijās*](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)).

Kad skolēni pabeidza sniegt atbildes, skolotājs rāda vārdu mākoni ekrāna (*Piezīme: izmantojot pogu ‘Insert results as a slide’ augšējā labajā stūrī, skolēni varēs redzēt arī jauno slaidu savā telefonā. Šajā gadījumā slaidu numerācija atšķirsies no šajā stundas plānā norādītās numerācijas!*).

Tad skolotājs piedāvā pildīt aktivitāti “Tikumu ritenis” 2. ritenī (*1. materiāls 2. lpp. – Tikumu ritenis*). Skolēni sadala riteni tik daudz segmentos, cik vajadzīgs, lai ierakstītu tikumus, kas viņiem patlaban piemīt, vai kuri ir būtiski. Pēc tam skolēni novērtē, cik lielā mērā konkrētais tikums ir viņos attīstīts: “Iekrāso attiecīgā sektora segmentus atbilstoši tam, cik šis tikums Tev ir attīstīts – jo attīstītāks, jo vairāk segmentus tā aptvers!”. Skolēni 2. ritenī ietverto informāciju pārrunā pāros ar klasesbiedru.

**[6. slaids]** Diskusija:

* Kāpēc izvēlētas tieši šādi tikumi?
* Ja tu labi pazīsti savu klases biedru – vai ritenī ierakstītais atbilst tam, ko tu esi ievērojis?
* Kādas ir līdzības un atšķirības starp jūsu riteņiem?

2. aktivitāte. Tālu prom nākotnē (ieteicamais laiks 20 min.)

**[7. slaids]** Pirmā nodarbības daļa sniedz skolēniem iespēju saprast, kādi savas dzīves aspekti viņiem svarīgi, un kuri tikumi viņiem patlaban piemīt. Šī otrā sadaļa ir paredzēta, lai ļautu pārdomāt nākotni. Skolēni iztēlojas savas nākotnes karti. Skolotājs parāda ekrānā, kā izskatās šis ceļš ar zīmēm(*1. materiāls 3. lpp.*).

**[8. slaids]** Šajā uzdevumā svarīgāk ir likt lietā iztēli, nevis plānot vai parežģot nākotni Šim uzdevums ir radošs, apzinoties, ka dzīvē ir pacēlumi un kritumi un ka dzīves ceļš parasti ir līkumains, nevis taisns! (“Kurp mana dzīve varētu virzīties”, nevis “Kurp tā virzīsies?”).

Kartes sākums būs skolēnu pašreizējā “atrašanās vieta” (par pamatu izmantojiet 1. aktivitātes refleksiju). Tas jāattēlo lapas kreisajā augšējā stūrī. Skolēnu mērķis atradīsies lapas labajā apakšējā stūrī. Skolēniem jāuzzīmē savas dzīves ceļš līdz brieduma gadiem (apmēram 40 gadu vecumam), nosakot galvenos sasniegumus un notikumus, kas, viņuprāt, dzīves ceļā būs nozīmīgi (piemēram, studiju pabeigšana, darba vieta iegūšana, laulība un ģimenes dibināšana, mītnes iegāde…). Šo dzīves ceļu viņi var mērot vienatnē vai kopā ar citiem cilvēkiem.

**[9. slaids]** Pēc tam skolēniem reflektē par to, kādi tikumi būs nepieciešami katram no sasniegumiem un kāpēc šie tikumi ir būtiski.

Skolēniem jāpārdomā, kā viņi varētu nokļūt šajos galvenajos pieturas punktos savā dzīvē. “Kas ir nepieciešams, lai sasniegtu to, ko vēlas sasniegt?” Sākumā skolotājs piedāvā skolēniem aizpildīt tabulu (*1. materiāls 4. lpp.*). Vienā kolonna pierakstīt dzīves notikumu jeb sasniedzamo mērķi (studiju pabeigšana, darba vieta iegūšana, laulība un ģimenes dibināšana, mītnes iegāde, …), otrajā, pretī – nepieciešamos tikumus šo mērķu sasniegšanai.

**[10. slaids]** Tad skolēni pārrunā savas dzīves ceļš un nepieciešamos tikumus klasē, izmantojot digitālo rīku no prezentācijas *(Short Answer).* Sākumā skolēni izvēlas kopā vienu tēmu, par kuru parunāties (piemēram, “Studiju pabeigšana” vai “Ģimenes dibināšana”). Kad klase vienojās par jomu, ko vēlas parunāties, tad skolotājs uzdod jautājumu: “Kas ir nepieciešams, lai sasniegtu to, ko vēlos sasniegt šajā jomā? Un kādi tikumi būs jāizmanto?”

Skolotājs palaiž *Short Answer* funkciju, uzklikšķinot uz prezentācijas pogu. Skolēni telefonā (aplikācijas baltajā rūtiņā) uzraksta savas atbildes (īsus teikumus, vai nepieciešamos tikumus) un sniedz tās (uzspiežot uz zilas pogas “*Submit*”)*.* Skolēni var iesniegt tikai vienu atbildi. (*Piezīme - skolotājs var regulēt iesniegšanas laiku. Sk. detalizēti* [*ClassPoint lietošanas instrukcijās*](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)).

Kad skolēni pabeidza sniegt atbildes, skolotājs dalās ar aptaujas rezultātiem, kas parādās ekrānā kā atsevišķas līmlapiņas, un kopīgi ar skolēniem pārrunā tās. (*Piezīme: izmantojot pogu ‘Insert results as a slide’ augšējā labajā stūrī, skolēni varēs redzēt arī jauno slaidu savā telefonā. Šajā gadījumā slaidu numerācija atšķirsies no šajā stundas plānā norādītās numerācijas!*).

Katram skolēnam jādod iespēja tikt uzklausītam. Ja ir laiks un interese, var atkārtot uzdevumu ar citu jomu.

**3. aktivitāte. Apstākļi un dzīve (ieteicamais laiks 15 min.)**

**[11. slaids]** Skolēniem jānoklausās intervija ar Raimondu Paulu vai jālasa 2. materiāls “Raimonds Pauls – dzīves kāpumi un kritumi”. Var arī izlasīt fragmentus no grāmatām “Raimonds Pauls”, (Autors Jānis Peters, Rīga: Liesma, 1982.) vai “Pieskāriens. Raimonds Pauls” (Autore Daiga Mazvērsīte, Rīga: Madris, 2006.). Intervijas fragments tiešsaistē pieejamas šeit: <https://xtv.lv/tv360/video/0Mrpkd41N4n-raimonds_pauls_par_alkoholu_un_dzersanu> (1 minūte 27 sekundes). Intervijas pilnā versija: <https://www.youtube.com/watch?v=GBnGnbp7vlo> (45 minūtes)

Skolotājs piedāvā jautājumus diskusijai:

* Kādi bija Raimonda Paula dzīves apstākļi bērnībā?
* Kas izraisīja krīzi viņa dzīvē slavas un karjeras uzplaukuma sākumā?
* Kādi populāras personas dzīves apstākļi bija izaicinājums un radīja problēmas viņa dzīvē?
* Kuri hobiji palīdzējuši Paulam saglabāt labu veselību visā mūža ilgumā?
* Kādi tikumi Paulam varētu būt bijuši nepieciešami dažādos dzīves posmos?
* Cik lielā mērā apstākļi Paula dzīvē ietekmē veidu, kā viņš dzīvo?

**Refleksija**

**[12. slaids]** Skolotājs uzsver, ka daudzu cilvēku dzīves ir atšķirīgas no Raimonda Paula dzīves, tomēr ikviens no mums piedzīvo pacēlumus un kritumus, kas veido mūsu personību. Aktivitātes nobeiguma jautājums: “Kas palīdz veidot savu nākotnes personību?”. Skolēniem ir jāpieraksta sava atbilde, izmantojot digitālo rīku no prezentācijas *(Short Answer).*

Skolotājs palaiž *Short Answer* funkciju, uzklikšķinot uz prezentācijas pogu. Skolēni telefonā (aplikācijas baltajā rūtiņā) uzraksta savas atbildes (īsus teikumus) un sniedz tās (uzspiežot uz zilas pogas “*Submit*”)*.* Skolēni var iesniegt tikai vienu atbildi. (*Piezīme - skolotājs var regulēt iesniegšanas laiku. Sk. detalizēti* [*ClassPoint lietošanas instrukcijās*](https://www.lu.lv/fileadmin/user_upload/lu_portal/projekti/pzi/ARETE/ETAP/Ka_izmantot_digitalizetas_prezentacijas.pdf)).

Kad skolēni pabeidza sniegt atbildes, skolotājs dalās ar aptaujas rezultātiem, kas parādās ekrānā kā atsevišķas līmlapiņas, un kopīgi ar skolēniem pārrunā tās. (*Piezīme: izmantojot pogu ‘Insert results as a slide’ augšējā labajā stūrī, skolēni varēs redzēt arī jauno slaidu savā telefonā. Šajā gadījumā slaidu numerācija atšķirsies no šajā stundas plānā norādītās numerācijas!*).

Papildus aktivitāte

Alternatīva 3. aktivitāte. Apstākļi un dzīve (ieteicamais laiks 15 min.)

**[13. slaids]** Skolēniem jāizlasa raksti par Opru Vinfriju. Tiešsaistē pieejami šeit:

[*https://dieviete.lv/zinas/izklaide/143359-macibas-opra-vinfrija/*](https://dieviete.lv/zinas/izklaide/143359-macibas-opra-vinfrija/)

[*https://42money.ru/lv/domashnijj-ochag/opra-uinfri-mirovaya-zvezda-televideniya-istorii-uspeha.html*](https://42money.ru/lv/domashnijj-ochag/opra-uinfri-mirovaya-zvezda-televideniya-istorii-uspeha.html)

Skolotājs piedāvā jautājumus diskusijai:

* Kādi ir daži no Opras dzīves apstākļiem?
* Kā tie varētu būt ietekmējuši veidu, kā Opra dzīvo savu dzīvi?
* Kādi tikumi Oprai varētu būt bijuši nepieciešami dažādos dzīves posmos?
* Kas Opras dzīvē ir labs? Kādā veidā Opra dara labu sev un citiem?
* Kā tu domā, vai labais Opras dzīvē ir noticis nejauši?
* Vai tas radās, pieņemot noteiktus lēmumus?
* Kā cilvēks var izvēlēties nodzīvot labu dzīvi?
* Cik lielā mērā apstākļi Opras dzīvē ietekmē veidu, kā viņa dzīvo?
* Pārdomā, kādi ir tavas dzīves apstākļi!

Skolotājs turpina, ka dzīve ir atšķirīga no Opras dzīves, tomēr ikviens no mums piedzīvo pacēlumus un kritumus, kas veido mūsu personību. Aktivitātes nobeiguma jautājums: “Kā tu varētu izmantot dzīves pieredzi, lai veidotu savu nākotnes personību?”